  Наталья Тетерина Шарканысь Тол Бабайлэн резиденцияз ас киын лэсьтэм крезьгуро инструментъёсъя «Тангыра куара» вожвылъяськонэ берпуметӥ куронъёсты 22-тӥ шуркынмонозь куто. Со сярысь ивортодэтъя «Удмуртия» агентстволы Тол Бабайлэн юртысьтыз ӧнерчи Марина Чугайнова вераз. Ужпум вал таӵе, бичалом крезьгуро инструментъёс но Тол Бабайлэн юртаз, корка пушкын ик, адӟытон лэсьтом шуыса, со нырысетӥез. Нош кыкетӥез — со огазея кык дауръёсты: пиналъёсты но анай-атайёсты Марина ЧугайноваВожвылъяськонэ пыриськыны вань мылкыд карисьёс быгато, тужгес ӟечен пиналъёслэсь бадӟымъёсын ӵош лэсьтэм арбериоссэс пумитало. Радъясьёслэн куронъёссы пӧлын — крезьгур кылдытымон инструмент выжыкылысь мед луоз. Жаляса верано, та куронэз вань пыриськисьёс ӧз быдэстэ, шуиз Марина Чугайнова. Со ивортэмъя, туннэ нуналлы вожвылъяськонэ Вотка карысь, Вотка, Дэбес, Якшур-Бӧдья но Кез ёросъёсысь 13 ужъёс вуизы. Тросэз соос пӧлысь нылпи садын лэсьтэм арбериос. «Кудъёсыз тани нылпи садъёсысь лыкто, нылпиосын лэсьтэмын. Мон валасько, со нылпиослэн но анай-атайёслэн ӵош лэсьтэм ужзы шуыса. Со туж умоен пумитаське», — шуиз Марина Чугайнова. Озьы ик ас киыныз лэсьтэм пыж крезен вожвылъяськонэ пыриське Якшур-Бӧдяысь пиосмурт. Марина Чугайнова малпамъя, та уж туннэ нуналлы тужгес устоосыз пӧлын. Ватсалом, «Тангыра куара» конкурсэ пыриськисьёс крезьгуро инструментсэс Шарканысь Тол Бабайлэн юртаз асьсэос вайыны кулэ. Куиньзэ тужгес устооссэ ужъёсты 25-тӥ шуркынмон бере быръёзы. Соосты «Выжыкылысь геройёс Тол Бабайлэн шаераз» улосвылкуспо фестивальын сӥё-дано пусъёзы. Нош кылемъёссыз пыриськисьёс толсуре Тол Бабайлэн усадьбаяз ичигес дунын кунояськыны быгатозы. Тодэ вайытом, Удмуртиысь Тол Бабай таяз толалтэ Россиысь вить тужгес тодмо Дед Морозъёс пӧлы пыриз. Тегъёс: Шаркан Удмуртия ТолБабай пиналъёс крезьгур  